फैसला सुनाते समय सामाजिक हित का भी ध्यान रखें : जस्टिस एसए बोबडे
बोकारो | न्यायिकपदाधिकारी फैसला सुनाते समय साक्ष्यों के साथ-साथ सामाजिक हितों का भी ध्यान रखें ताकि समाज में अपराधी किसी दूसरे के साथ कोई दूसरी घटना को अंजाम नहीं दे सकें। यह निर्देश सुप्रीम कोर्ट के जस्टिस एसए बोबडे ने बोकारो निवास में बोकारो व्यवहार न्यायालय के न्यायिक पदाधिकारियों के साथ मीटिंग के दौरान दिया। उन्होंने न्यायिक पदाधिकारियों को यह भी कहा कि वे बड़े न्यायालयों में आए फैसलों को भी देखते रहें। इसके पहले जस्टिस बोबडे ने बोकारो स्टील प्लांट के ब्लास्ट फर्नेस, हाट स्ट्रिप मिल का भ्रमण कर इस्पात उत्पादन की प्रक्रिया को देखा। इनके साथ रांची हाईकोर्ट के न्यायाधीश डीएन पटेल, एचसी मिश्र, जिला जज संजय प्रसाद, बीएसएल के महाप्रबंधक स्तर के कई अधिकारी आदि भी थे।
hin_Deva hin_Deva